Sinsheim

**Sinsheim** (sidfränkisch *Sinse*) isch e Stadt im Rhy-Necker-Chrais z Bade-Wirttebärg. D Stadt het  Iiwohner (Stand: ). Si isch di zwootgrescht Stadt im Rhy-Necker-Chrais un e Mittelzäntrum in dr Metropolregion Rhyy-Necker. Syt em 1. Jänner 1973 isch Sinsheim Großi Chraisstadt.

## Geografi
Sinsheim lyt an dr Elsenz im Kraichgau an dr sidlige Uuslaifer vum vordere Odewald. Dr Baan bstoht us 55,1 % Landwirtschaftsflechi, 25,5 % Wald, 17,9 % Sidligsflechi un 1,5 % sunschtiger Flechi.

Nochbergmaine vu Sinsheim sin Bad Rappenau, Kirchardt, Ittlingen un Eppingen (alli Landkrais Haalbrunn), Östringen (Landkrais Charlsrue) un Angelbachtal, Mühlhausen (Kraichgau), Dielheim, Zuzenhausen, Waibstadt un Neckarbischofsheim (alli Rhy-Necker-Krais).

## Gmaigliderig
Zue Sinsheim ghere d Stadtdail Adersbach, Dühren, Ehrstädt, Eschelbach, Hasselbach, Hilsbach, Hoffenheim, Reihen, Rohrbach, Sinsheim, Steinsfurt, Waldangelloch un Weiler. Zue Adersbach ghert näb em glychnamige Dorf no d Ortschaft Rauhof, zue Dühren näb em glychnamige Dorf dr Wohnblatz Dührener Mühle, zue Ehrstädt näb em glychnamige Dorf d Ortschafte Eulenhof un Jägerhaus, Schloss un Haus Neuhaus un dr Wohnblatz Mühle, zue Hilsbach näb em glychnamige Dorf d Ortschaft Junghof un d Wohnblätz Eichmühle un Mettelmühle, zue Hoffenheim näb em glychnamige Dorf, dr Wyler Siedlung am Balzfelderwald un d Wohnblätz Am Krähenberg un Mühle Kolb, zue Sinsheim näbe dr glychnamige Stadt d Ortschaft Frankenhof, dr Wyler Immelhäuser Hof un dr Wohnblatz Walkmühle un zue Weiler näb em glychnamige Dorf no d Ortschaft Hammerau un d Heef Birkenauerhof un Buchenauerhof (Ziegelhof).

## Gschicht
Sinsheim isch zum erschte Mol gnännt wore im Lorscher Codex anne 770 as *Sunnisheim*. Im Lauf vu dr Jorhundert isch Sinsheim an verschideni Adligi verbfändet wore, zytwys isch s e Freii Rychstadt gsii. Anne 1329 isch Sinsheim schließlig an d Kurbfalz chuu.

Wu d Kurpfalz anne 1803 im Rame vum Rychsdeputazionshauptschluss ufglest wore isch, isch Sinsheim an s Firschtedum Leiningen chuu un 1806 schließli an s Großherzogdum Bade. Im Badische isch Sinsheim Sitz vum Amt Sinsheim wore, ab 1848 Bezirksamt Sinsheim, wu anne 1939 dr Landchrais Sinsheim drus woren isch.

Im Rame vu dr bade-wirttebärgische Chraisreform isch 1973 dr Landchrais Sinsheim ufglest wore un Sinsheim isch zum neie Rhy-Necker-Chrais chuu.

### Yygmaindige
* 1. April 1971: Dühren
* 1. Juli 1971: Hilsbach, Weiler
* 1. Dezämber 1971: Adersbach, Ehrstädt, Hasselbach
* 30. Dezämber 1971: Rohrbach
* 1. Juli 1972: Eschelbach, Hoffenheim, Reihen, Waldangelloch
* 1. Jänner 1973: Steinsfurt

Adersbach isch anne 1016 zum erschte Mol gnännt wore as *Adenesbach*, Dühren 769 as *Durina*, Ehrstädt 1284 as *Erstat*, Eschelbach  	1071 as *Eschilbach*, Hasselbach 1325 as *Haselach*, Hilsbach  	798 as *Hilleresbach*, Hoffenheim 773 as *Houaheim*, Reihen 864/76 as *Rihero marca* un um 858 as *Rien*, Rohrbach 1080/90 as *Rorbach*, Steinsfurt 1100 as *Steinvort*, Waldangelloch 1198 as *Andelach(e)* un Weiler 1369 as *daz wilre under Steinsberg*.

### Yywohnerentwicklig
Yywohnerzahle noch em jewylige Gebietsstand. D Zahle sin Schetzige, Volkszellligsergebnis (¹) oder amtligi Furtschrybige vu dr Statistische Ämter.

¹ Volkszelligsergebnis

; Yywohnerzahle vu dr Stadtdail
(Stand: 31. Dezämber 2024)

## Verwaltig
Sinsheim het e Verwaltigsgmainschaft veryybart mit dr Gmaine Angelbachtal un Zuzenhausen

; Burgermaischter vu Sinsheim, syt 1973 Oberburgermaischter

* 1808–1811: Krancher
* 1811–1822: Friedrich Wilhelm Schmoll
* 1823–1824: Johannes Laubinger
* 1824–1828: Christoph Ludwig Ziegler
* 1829–1833: Jakob Anton Bodani
* 1833–1839: Johann Adam Heiss
* 1839–1843: Carl Philipp Greiff
* 1843–1861: Georg Friedrich Haag
* 1861–1870: Jakob Heiss
* 1870–1881: Philipp Jungmann
* 1881–1889: Eduard Speiser
* 1889–1895: Friedrich Anton Haag
* 1895–1913: Adam Speiser
* 1913–1930: Georg Karl Daniel Sidler
* 1930–1933: Ludwig Pahl
* 1933–1945: Eugen Rieg
* 1945–1946: Karl Dees
* 1946–1954: Gottlob Barth
* 1954–1961: Georg Killinger
* 1962–1980: Helmut Gmelin
* 1980–2004: Horst Sieber
* 2004–2012: Rolf Geinert
* 2012–2024: Jörg Albrecht
* syt 2024: Marco Siesing

; Partnerstedt
* Longué-Jumelles, Département Maine-et-Loire, Frankrych, syt 1976 
* Barcs, Ungarn, syt 1989

## Kultur un Böuwärch
* Burg Steinsberg
* Stift Sinsheim (um 1000) mit Stiftschilche (10. Jh.) un Stiftsdurm (1524)
* Evangelischi Stadtchilche (12. Jh., ab 1559 proteschtantisch, vu 1697 bis 1967 Simultanchilche, Brand 1698, Langhuus 1717/1782, Durm 1806)
* Gaschthuus Drei Könige (ehmolig katholisch Bfarrhuus vu 1766)
* Evangelischs Dekanat (1859/60)
* Katholischs Bfarrhuus (1833/34, Katholischi Schuel vu 1876 bis 1929)
* Katholischs Bfarrhuus St. Jakobus (1837–1838)
* *Stadtmuseum Sinsheim*
* *Friedrich-der-Große-Museum* im *Museumshof Lerchennest* im Stadtdail Steinsfurt
* *Heimat- und Schreibmaschinenmuseum* im Stadtdail Hoffenheim
* *Renault Museum Philipp*
* *Fördertechnik Museum*


Weiler-sh-burgsteinsberg.jpg|Burg Steinsberg
SNH-stift-sinsheim-kirche-2012-10.jpg|Stiftschilche
Sinsheim Stift Sunnisheim Sunnisheimgebäude.jpg|Stift Sinsheim
Sinsheim ev Stadtkirche.jpg|Stadtchilche
Landappbw 271964 1820 St. Jakobus Sinsheim.jpg|St. Jakobus
Sinsheim altes Spital.jpg|s Alt Spital
Sinsheim ex Stiftschaffnerei.jpg|Ehmoligi Stiftschaffnerei
Gasthaus Lamm Sinsheim.png|Sinsheimer Gaschthuus zum Lamm
Sinsheim Hauptstr 127-133.jpg|Fachwärchhyser
Sinsheim Drei Könige.jpg|Ehmoligs katholischs Bfarrhuus (1744)
Sinsheim ev Dekanat Kraichgau.jpg|Evangelischs Dekanat
Sinsheim rk Gemeindehaus St-Josef.jpg|Katholischi Schuel
Sinsheim rk Pfarramt St-Jakobus.jpg|Katholischs Bfarrhuus St. Jakobus
Sinsheim Museum.jpg|s Alt Rothuus
Sinsheim Hauptstr 127.jpg|Zum schwarze Bäre
Sinsheim Haus Stammer.jpg|Huus Stammer (1744)
Sinsheim Gerberhaus.jpg|Gärberhuus (1807)


## Dialäkt
Dr Dialäkt vu Sinsheim ghert zum Sidfränkisch.

## Literatur
* Erich Keyser (Hrsg.): *Badisches Städtebuch.* Kohlhammer, Stuttgart 1959 (Deutsches Städtebuch, Bd. 4: Südwest-Deutschland. 2: Land Baden-Württemberg, Teilband Baden).
* Käthe Zimmermann-Ebert: *Sinsheim a. d. Elsenz. Ein Kapitel Heimatgeschichte in Bildern*, Gummersbach 1981.
* Käthe Zimmermann-Ebert: *Rund um den Steinsberg. Große Kreisstadt Sinsheim*, Sinsheim 1990.
* Wilhelm Bauer: *Sinsheim. Vom Frankendorf zur Großen Kreisstadt.* Selbstverlag, Sinsheim 2002.
* Hartmut Riehl: *Auf den Spuren der Adelsgeschlechter in Sinsheim. Die Bauten, Denkmäler, Inschriften und Wappen der Reichsritterschaft in der Großen Kreisstadt Sinsheim.* verlag regionalkultur, Sinsheim 2020, ISBN 978-3-95505-182-2.

## Weblink

* Websyte vu Sinsheim
* Sinsheim uf LEO-BW
** Adersbach uf LEO-BW
** Dühren uf LEO-BW
** Ehrstädt uf LEO-BW
** Eschelbach uf LEO-BW
** Hasselbach uf LEO-BW
** Hilsbach uf LEO-BW
** Hoffenheim uf LEO-BW
** Reihen uf LEO-BW
** Rohrbach uf LEO-BW
** Sinsheim, Altgemeinde uf LEO-BW
** Steinsfurt uf LEO-BW
** Waldangelloch uf LEO-BW
** Weiler uf LEO-BW

## Fueßnote